राज्य के मुख्य सचिव सुधीर त्रिपाठी ने रांची और दुमका में स्वतंत्रता दिवस के मुख्य समारोह सहित राज्य के सभी जिलों में स्वतंत्रता दिवस समारोह की तैयारियों को लेकर यहां वरिष्ठ अधिकारियों के साथ समीक्षा में समारोह को भव्य तरीके से आयोजित करने तथा उसमें आमजनों के लिए बेहतर सुविधा सुनिश्चत करने का निर्देश दिया। उन्होंने कहा कि आम लोगों को कोई परेशानी न हो, इसके लिए मुख्य समारोह स्थल तक जाने वाले मार्गों को भी दुरुस्त किया जाये। उन्होंने समारोह में आने वाले नागरिकों के लिए पर्याप्त संख्या में शौचालय और पेयजल की सुविधा सुनिश्चित करने का भी निर्देश दिया।